वावा (फुटबॉल खिलाड़ी)
एदवाल्दो इज़ीदिओ नेतो जो वावा के नाम से ज्यादा प्रसिद्ध है, ( जन्म: 12 नवंबर, 1934 - मृत्यु: 19 जनवरी, 2002) ब्राजील के एक फुटबॉल खिलाड़ी थे और जिन्हें उनकी पीढी के कुछ सबसे अच्छे स्ट्राइकरों (प्रहारकों) में गिना जाता है। वावा का उपनाम "Peito de Aço" (लोहे का सीना) था। वावा ने ब्राजील की राष्ट्रीय टीम के अलावा ब्राजील, स्पेन और मैक्सिको के विभिन्न क्लबों के लिए फुटबॉल खेला था। वावा ने दो फुटबॉल विश्व कप (1958 और 1962) में ब्राजील के लिए खेला था, और दोनों में ही ब्राजील विश्व विजेता बना था। वावा ने इन दोनों विश्व कप में क्रमश: 5 और 4 गोल किए थे। उन्होंने दोनों विश्व कप के फाइनल मुकाबलों में गोल किए। वावा के अतिरिक्त यह उपलब्धि अभी तक केवल तीन अन्य फुटबॉल खिलाडियों पेले, पॉल ब्रेइटनर और ज़िनेदिन जिदेन ने हासिल की है।